|SEGRETARJAT PARLAMENTARI | |PARLIAMENTARY SECRETARIAT FOR | |GĦALL-BIEDJA, SAJD U DRITTIJIET| |AGRICULTURE, FISHERIES AND | |TAL-ANNIMALI |[pic] |ANIMAL RIGHTS | | |MALTA | | | | | | Tagħrif fuq il-Liċenzja għall-Kaċċa tal-Gamiem u s-Summien fir-Rebbiegħa 2014 Meta ser jiftaħ l-istaġun tal-kaċċa fir-Rebbiegħa 2014? L-istaġun tal-kaċċa fir-rebbiegħa ser jiftaħ mis-Sibt 12 t'April sal-Erba' 30 t'April 2014, iż-żewġ dati inklużi. X'ħin tista' tiġi pprattikata l-Kaċċa fir-Rebbiegħa 2014? Il-kaċċa se tkun permissibbli mit-Tnejn sal-Ġimgħa minn sagħtejn qabel tlugħ ix-xemx sas-sagħtejn ta' wara nofsinhar (2pm) u s-Sibt, il-Ħdud u l- Festi Pubbliċi minn sagħtejn qabel tlugħ ix-xemx sa nofsinhar (12pm). Kemm ser jinħarġu Liċenzji għall-Kaċċa fir-Rebbiegħa 2014? Il-Wild Birds Regulation Unit ser joħroġ Liċenzja Speċjali għall-Kaċċa fir- Rebbiegħa 2014 għal kull min hu eliġibbli. Din il-liċenzja mhix trasferibbli. Sabiex applikant ikun eliġibbli irid ikollu fil-pussess tiegħu il-Carnet de Chasse - Kaċċa għall-Għasafar / Fenek Selvaġġ (Frar 2014–Jannar 2015) validu (bit-timbru tal-pulizija u tal-għaqda li tirrapprezentahom). Meta u fejn jista' wieħed japplika? Wieħed jista' japplika għall-Liċenzja Speċjali għall-Kaċċa fir-Rebbiegħa 2014 mit-Tnejn 24 ta' Marzu sas-Sibt 29 ta' Marzu f'wieħed mill-uffiċini tal-Maltapost waqt il-ħinijiet tal-ftuħ tagħhom. Ma jiġux aċċettati aktar applikazzjonijiet wara id-29 ta' Marzu. Mal-applikazzjoni trid tiġi ppreżentata l-Karta' tal-Identità u l-ktieb tal-Carnet de Chasse - Għall- Kaċċa tal-Għasafar / Fenek Selvaġġ (Frar 2014–Jannar 2015) validu tiegħu. Jekk persuna liċenzjata tixtieq tapplika għall-Liċenzja tar-Rebbiegħa 2014 iżda ma tistax tmur hi sabiex timla l-applikazzjoni, jista japplika ħaddieħor f'isimha ? Min ser japplika f'isem il-persuna li tixtieq takkwista Liċenzja Speċjali għall-Kaċċa tar-Rebbiegħa 2014 għandu jieħu miegħu l-Karta tal- Identita' tiegħu u l-Karta tal-Identita' tal-applikant jew il-Liċenzja tas- Sewqan (jew kopja ta' waħda minnhom f'każ li l-applikant ikun imsiefer) u l- Carnet de Chasse għall-Kaċċa tal-Għasafar / Fenek Selvaġġ (Frar 2014–Jannar 2015) validu tal-persuna li tixtieq takkwista l-liċenzja. Xi speċi jistgħu jiġu kkaċċjati? Il-Kaċċa fir-Rebbiegħa 2014 ser tiftaħ għal żewġ speċi biss, li huma s- Summiena (Coturnix coturnix) u l-Gamiema (Strepotpelia turtur). Kemm hija l-kwota komplessiva tal-Gamiem u s-Summien? Il-kwota komplessiva għall-kaċċa fir-Rebbiegħa tal-2014 għas-Summien u għall-Gamiem, bħala numru totali ta' għasafar li jistgħu jiġu kkaċċjati taħt l-awtorita' tal-liċenzji kollha hija ta' 11,000 Gamiema u 5,000 Summiena. Kemm hija l-kwota massima li wieħed jista' jaqbad? Il-kwota ta' għasafar li persuna liċenzjata tista' taqbad f'ġurnata waħda fl-istaġun tal-Kaċċa fir-Rebbiegħa 2014 hija ta' żewġ (2) għasafar (Gamiema u/jew Summiena), waqt li l-kwota li persuna liċenzjata tista' taqbad b'kollox matul l-istaġun miftuħ tal-Kaċċa fir-Rebbiegħa 2014 hija ta' erba' (4) għasafar (Gamiema u/jew Summiena). Kif ser jiġi użat is-servizz ta' messaġġi bil-miktub (SMS)? Kull kaċċatur li jingħata Liċenzja Speċjali għall-Kaċċa fir-Rebbiegħa 2014 se jkun obbligat sabiex, hekk kif għasfur jiġi maqbud, jinforma immedjatament permezz ta' SMS vojt (l-SMS irid jintbagħat minn numru tal- mowbajl kif indikat mill-applikant fuq l-applikazzjoni) fuq in-numru abbonat mal-ispeċi rispettiva kif indikat fil-Liċenzja Speċjali. Kull persuna li jkollha l-Liċenzja għall-Kaċċa fir-Rebbiegħa 2014 ser tkun ukoll mgħarrfa minnufih (permezz tas-servizz ta' SMS fuq in-numru indikat fl- applikazzjoni għall-Liċenzja għall-Kaċċa fir-Rebbiegħa 2014) bl-għeluq tal- istaġun kollu jekk jintlaħaq il-limitu nazzjonali u bl-għeluq ta' parti mill-Liċenzja għall-Kaċċa fir-Rebbiegħa 2014 f'każ li jintlaħaq il-limitu ta' speċi waħda. Il-kaċċaturi huma ukoll obbligati li jimlew il-Carnet de Chasse qabel ma jitilqu mis-sit tal-kaċċa bid-dettalji tal-qbid u d-data rispettiva. Jekk il-kaċċatur ma jkun qabad xejn irid iniżżel id-data meta ħareg u jniżżel 0 jew X fil-kaxxa rispettiva. Hemm penali ta' ħamsin Ewro (€50) għal kull għasfur li ma jiġix iddikkjarat (Klawżola 12(6) tal-iSkeda VIII tar- Regolamenti 27A tal-LS 504.71[1]). Iżda, jekk in-numru ta' għasafar mhux iddikjarati jaqbes żewġ għasafar (il-kwota massima f'ġurnata), il-persuna titressaq il-Qorti u il-liċenzja speċjali tiġi sospiża immedjatament. Kif ser ikun żgurat l-infurzar tal-kundizzjonijiet tal-Liċenzja għall-Kaċċa fir-Rebbiegħa 2014? Il-Gvern huwa kommess li jkompli jaħdem fuq is-superviżjoni u l-infurzar tal-istaġuni tal-kaċċa. Se jiżdiedu l-Pulizija ngaġġati mal-Unit għall- Infurzar tal-Liġi Amministrattiva (ALE), u se jiġu ngaġġati marixxalli tal- kaċċa għall-perjodu tal-Kaċċa fir-Rebbiegħa. Għal kull elf (1,000) kaċċatur li jkunu fil-pussess ta' Liċenzja għall-Kaċċa fir-Rebbiegħa 2014, għandu jkun hemm tal-inqas seba' (7) uffiċjali tal-Pulizija u/jew marixxalli tal- kaċċa matul is-siegħat kollha li fihom ikun miftuħ l-istaġun tal-kaċċa fir- rebbiegħa. Barra dawn is-siegħat, ser ikun hemm tal-inqas żewġ (2) uffiċċjali tal-Pulizija u jew marixalli matul il-ħinijiet tal-ġurnata. Kull kaċċatur irid iżomm fuqu kemm il-Ktieb tal-Carnet de Chasse (Frar 2014–Jannar 2015) kif ukoll il-Liċenzja Speċjali tal-Kaċċa fir-rebbiegħa 2014 kull meta joħroġ għall-kaċċa. Il-Pulizija, assistita mill-marixxalli kif jista' jkun meħtieġ, għandha tkompli twettaq verifiki fuq il-post għal tal-inqas ġimgħatejn wara li jkun għalaq l-istaġun tal-kaċċa fir-Rebbiegħa, sabiex jipprevjenu l-kaċċa illegali. Wara li jkun għalaq l-istaġun tal-kaċċa fir-Rebbiegħa, għal kull elf (1,000) Liċenzja għall-Kaċċa fir-Rebbiegħa maħruġa dik is-sena, għandu jkun hemm tal-inqas tlett (3) uffiċċjali tal-Pulizija u/jew marixxalli tal- kaċċa matul il-ħinijiet tal-ġurnata. Il-Pulizija, assistita mill-marixxalli kif jista' jkun meħtieġ, ser tagħmel spot checks regolari biex jiġu sorveljati l-kundizzjonijiet kollha marbuta mal-istaġun tal-Kaċċa fir-Rebbiegħa. Mhux ser jiġi ttollerat l-ebda ksur tar-regolamenti. Min jinqabad jikser xi regoli jew kundizzjonijiet tal-għoti ta' Liċenzja Speċjali għall-Kaċċa fir-Rebbiegħa 2014 jitlef il-Liċenzja għall-Kaċċa fir-Rebbiegħa 2014, il- Liċenzja ġenerali tal-kaċċa u jingħata ukoll penali oħra skont il-liġi u skont is-severita' tal-każ. |SEGRETARJAT PARLAMENTARI | |PARLIAMENTARY SECRETARIAT FOR | |GHALL-BIEDJA, SAJD U DRITTIJIET| |AGRICULTURE, FISHERIES AND | |TAL-ANNIMALI |[pic] |ANIMAL RIGHTS | | |MALTA | |